Diari Oficial de la Generalitat Valenciana


Sumari del DOGV 5329, del 22-08-2006 (2006/9318)

Informació pública de la convocatòria de concurs per a la contractació del servici d'impressió i enquadernació d'una edició de butlletí i sis monografies per a la Fundació Valenciana de la Qualitat (FVQ).
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5329

Data del DOGV
:   22-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9318


Organisme emissor
:   Fundació Valenciana de la Qualitat

Tipus de document
:   Anunci

Informació pública de la convocatòria de concurs per a la contractació del servici d'impressió i enquadernació d'una edició de butlletí i sis monografies per a la Fundació Valenciana de la Qualitat (FVQ). [2006/Q9318]  
La Fundació Valenciana de la Qualitat és una institució promoguda per la Generalitat valenciana amb la missió de difondre i impulsar la cultura de la qualitat i l'excel·lència entre les organitzacions de la Comunitat Valenciana i potenciar la informació i el suport en el camí cap a la millora. A fi d'expandir la seua cultura de la qualitat, procedirà a la realització d'un butlletí, i també monografies relacionades amb la qualitat.   
Primer. Objecte i termini d'execució  
Serà objecte de la convocatòria la contractació del servici d'impressió, enquadernació i lliurament per a distribució de dos edicions de butlletí i sis de monografies. Cada impressió constarà entre 25.000 i 35.000 unitats aproximadament, i la Fundació Valenciana de la Qualitat lliurarà el butlletí i la monografia originals en format PDF tancat. La impressió de la monografia s'haurà de realitzar l'última setmana de cada mes.  
El termini màxim d'execució del contracte serà fins al 31 de desembre de 2006, i començarà a tenir efecte a partir de la firma del contracte. No obstant això, s'hi podrà prorrogar, en el cas que calga.  
Segon. Sol·licitants, formalització i termini de presentació de sol·licituds  
2.1 Podran presentar sol·licituds totes les empreses d'impressió i distribució radicades a la Comunitat Valenciana.  
2.2 No s'acceptarà més d'una sol·licitud per empresa.  
2.3 Les ofertes han de preveure totes les possibilitats:   
. Una edició de butlletí de 16 pàgines: 25.000 unitats, 30.000 unitats i 35.000 unitats.   
. Sis monografies de 24, 36 i 48 pàgines: 25.000 unitats, 30.000 unitats i 35.000 unitats.  
2.4 Les sol·licituds amb les propostes es presentaran en la Fundació Valenciana de la Qualitat (plaça de l'Ajuntament, 7, 1a, 46208 València), abans de les 15.00 hores del 8 de setembre de 2006.  
2.5 Les bases estaran disponibles en la pàgina web www.fvq.es  
2.6 Les propostes es presentaran en original i dues còpies.  
Tercer. Pressupost  
L'import màxim del pressupost serà el següent:  
. Impressió i enquadernació de dos butlletins (25.000, 30.000 i 35.000 unitats) i lliurament per a distribució: 7.000 € (IVA inclòs).  
. Impressió i enquadernació de 6 monografies empresarials (25.000, 30.000 i 35.000 unitats) i lliurament per a distribució: 124.500 € (IVA inclòs).  
Quart. Resolució i notificació  
4.1 La concessió o denegació es realitzarà en aplicació dels criteris establits en la present convocatòria i la resta de disposicions concordants.  
4.2 El fet de no ajustar-se als termes de la convocatòria, així com l'ocultació de dades, l'alteració o qualsevol manipulació fraudulenta de la informació sol·licitada, seran causa de desestimació de la proposta.  
4.3 Els resultats es publicaran en la pàgina web www.fvq.es  
Cinqué. Procediment, forma i criteris d'adjudicació  
1. Tramitació: ordinària.  
Procediment: obert.  
Sistema d'adjudicació: concurs.  
2. A l'efecte de participació en el procediment, els proposants presentaran una oferta de cada opció, firmada per ells o per la persona que els represente. En l'oferta es farà constar la proposició econòmica dins del pressupost màxim assenyalat a les bases.  
Sisé. Adjudicació del contracte  
Una vegada formalitzada l'adjudicació i en un termini no superior a 20 dies naturals esta serà notificada a tots els proposants mitjançant fax, burofax, correu certificat amb justificant de recepció o qualsevol altre mitjà que en deixe constància de la recepció.  
València, 27 de juliol de 2006.. La presidenta de la Fundació Valenciana de la Qualitat: Carmen Martorell Pallás.